John Andersen Nordhuus

John Andersen Nordhuus (født 1785, død 17. juli 1863) var en norsk bonde, fisker og politiker. Han var stortingsrepresentant i perioden 1833–35 for Nordlands amt.

Nordhuus var valgt som  representant fra Nordlandenes amt til Stortinget i perioden 1833–1835.

Begge hans foreldre hadde dype slektsrøtter i sognet. Slekta på morsida hadde vært knyttet til Lund i flere generasjoner. Han var sønn av gårdbruker Anders Isaksen Lund. Han bodde på gården Nordhus og arbeidet som fisker og gårdbruker der. I 1848 ga han ut «Beskrivelse over Brønøe Hovedsogn»

Nordhuus ble født på gården Lund i Brønnøy, hvor faren var gårdbruker. Havet tok faren da John bare var 3 år gammel. Moren giftet seg året etter med Johannes Andersen, som i flere kilder opptrer som en mer alminnelig opplyst mann på den tida. Johns interesse for styre og stell, historie og samtid, hadde sin grunn i stefarens påvirkning. I voksen alder fikk John sin egen gård i Brønnøy i 1819, kalt Nordhuus, og drev fiske også. Dette skjedde etter at selveieren på stedet, Hans Jensen, hadde dødd. Dette var også morfaren til hans kone. Dermed fikk han også en enorm formue med seg.

På Stortinget i 1833 var han 4. representant for Nordlands amt. Han var medlem av komiteen om bank- og pengevesen. Til Stortinget 1839 ble han valgt til 3. varamann.

I 1848 ga Nordhuus ut det lokalhistoriske verket Beskrivelse over Brønnøe Hovedsogn. Han døde på Nordhuus i 1863. 
Han er bestefar til «keiserlosen» Johan Pareli Nordhuus (1849–1923).

Referanser

Eksterne lenker 
 

Stortingsrepresentanter 1833–1835
Norske lokalhistorikere
Personer fra Brønnøy kommune